امریکا پرزیدنتی دونالد ترامپ ایله بحرین ولیهد پرنسی سلمان بن حامد ال خلیفه آراسینداکی گؤروشده ایکی اؤلکه آراسینداکی اقتصادی و تیجاری علاقه‌لر موذاکیره اولوندو.
امریکا پرزیدنتی دونالد ترامپ بحرین-ین ولیهد پرنسی سلمان بن حامد  ال خلیفه‌نی آغ ائوده قبول ائتدی.
گؤروش عرفه سینده اووال اوفیسده مطبوعات نماینده‌لرینه قیسا آچیقلاما وئرن ترامپ بحرین ایله تیجارت حجمی‌نین یاخین زاماندا 9 میلیارد دو‌لار اولاجاغینی بیل‌دیره‌رک: " کئچمیشه سؤیکنن گوج‌لو علاقه‌لریمیز موجوددور و بو علاقه‌لر داها دا گوج‌لنه‌جک" دئدی.
ولیهد پرنسی ال خلیفه امریکایا سفری‌نین اهمیتینی وورغولادی، ایکی اؤلکه آراسینداکی یوز ایله یاخین داوام ائدن اتفاق‌دان و خالق‌لار آراسینداکی دوستلوق‌دان دانیشدی.
داها سونرا ترامپ و ال خلیفه تکبتک گؤروشدولر. گؤروشده ایکی طرف‌لی و بولگه‌سل مسئله‌لر موذاکیره اولوندو.
ولیهد پرنسی ال خلیفه دونن امریکانین خاریجی ایشلر ناظیری رکس تیلرسون و امریکا مدافعه ناظیری جیمز ماتیس ایله گؤروشموشدو.
